เงินบาทเริ่มแข็งค่าต่อเนื่อง เก็ง กนง.คงดอกเบี้ยนโยบาย
เงินบาทเริ่มแข็งค่า จากกูรูคาด กนง.คงดอกเบี้ยนโยบาย
10 มิ.ย. 2558

ผู้สื่อข่าวรายงานว่า ช่วงเช้านักบริหารเงิน เปิดเผยว่า เงินบาทเปิดตลาดเช้านี้ที่ระดับ 33.70/72 บาท/ดอลลาร์ จากเย็นวานนี้ที่ปิดตลาดที่ระดับ 33.71/74 บาท/ดอลลาร์
“เงินบาทแกว่งแคบตามภูมิภาค คาดว่ารอผลการประชุมคณะกรรมการนโยบายการเงิน (กนง.) บ่ายวันนี้ หากคงดอกเบี้ยเงินบาทน่าจะแข็งค่าลงมาแถวๆ 33.60 ต้นๆ แต่ถ้าลดดอกเบี้ยอาจจะอ่อนค่าไปใกล้ๆระดับ 34 ได้”นักบริหารเงิน กล่าวดังนั้น เบื้องต้นจึงประเมินกรอบการเคลื่อนไหวอยู่ในกรอบ 33.60-34.00 บาท/ดอลลาร์
โดยล่าสุด ณ เวลา 13.02 น.ค่าเงินบาทล่าสุดอยู่ที่ 33.64 บาท/ดอลลาร์ โดยค่าเงินบาทที่แข็งค่าลงมาคาดว่าจะเกี่ยวข้องกับประเด็นผลประชุม กนง.ที่คาดว่าจะคงดอกเบี้ยนโยบายตามที่นักบริหารเงินระบุไว้